b'\n_START_ARTICLE_\nFilologija\n_START_PARAGRAPH_\nFilolog\xc3\xadja je znanstvena veda o zgodovini in razumevanju jezika in knji\xc5\xbeevnosti. Izraz je sprva pomenil ljubezen (gr\xc5\xa1ko philo-) do u\xc4\x8denja in knji\xc5\xbeevnosti (gr\xc5\xa1ko -logia). Filologija je bila v 19. stoletju eden prvih znanstvenih pristopov do raziskovanja naravnega jezika, a je v zgodnjem 20. stoletju prepustila prvo mesto sodobnemu jezikoslovju, predvsem pod vplivom Ferdinanda de Saussurea, ki je trdil, da mora imeti govorjeni jezik prednost pred pisanim.'